13 septembrie

13 septembrie este a 256-a zi a calendarului gregorian și a 257-a zi în anii bisecți. Mai sunt 109 zile până la sfârșitul anului.

Evenimente 

 533: În bătălia de la Ad Decimum, lângă Cartagina, generalul bizantin Belizarie îl învinge pe regele vandal Gelimer și începe recucerirea Africii de nord-vest de către bizantini.
 1501: Michelangelo începe lucrul la statuia lui David.
 1515: Bătălia de la Marignano, Italia: Armata franceză a provocat o grea înfrângere armatei cantoanelor elvețiene.
 1541: După trei ani de exil, Jean Calvin se întoarce la Geneva pentru a reforma biserica sub corpul unei doctrine cunoscute sub numele de calvinism.
 1584: În Spania se finalizează El Escorial, cea mai mare construcție a Renașterii mondiale.
 1598: Filip al III-lea devine rege al Spaniei după moartea tatălui său, Filip al II-lea al Spaniei.
 1724: Sfințirea Mănăstirii Văcărești, ctitorie a familiei Mavrocordat. A fost cel mai valoros ansamblu arhitectonic în stil brâncovenesc și cea mai mare mânăstire din Balcani. Ca urmare a activității de „sistematizare teritorială urbană și rurală” inițiată în 1974 prin Legea nr.58, în decembrie 1984 întregul ansamblu al Mănăstirii Văcărești a fost dărâmat.
 1745: A fost elaborat primul „Atlas geografic al Rusiei” – prima culegere de hărți ale întregului teritoriu rusesc.
 1745: Francisc I devine împărat al Sfântului Imperiu Roman.
 1759: În Războiul de Șapte Ani, o armată britanică a învins una franceză în bătălia de la Câmpul lui Abraham, lângă Quebec City.
 1788: Orașul New York devine prima capitală a Statelor Unite.
 1791: Regele Ludovic al XVI-lea al Franței acceptă noua constituție.
 1848: O companie românească de pompieri a încercat o ultimă tentativă de apărare a revoluției de la 1848 din Țara Românească împotriva intervenției otomane în bătălia din Dealul Spirii.

 1850: Prima ascensiune a Piz Bernina, cel mai înalt vârf din Alpii Retici, de către topograful elvețian Johann Coaz și asistenții săi, frații Jon și Lorenz Ragut Tscharner.
 1902: Intră în vigoare „Legea pentru organizarea meseriilor”, cunoscută sub numele de Legea Missir, adoptată la 5 martie 1902.
 1913: Moare Aurel Vlaicu în apropiere de Câmpina, în timpul unei încercări de a traversa Munții Carpați cu avionul său, Vlaicu II.
 1917: Stabilirea relațiilor diplomatice dintre România și Japonia. Regele Ferdinand I al României semnează decretul de numire a lui Nicolae Xenopol ca ministru plenipotențiar la Tokyo.
 1917: La Fatima în Portugalia se consemnează o apariție a Fecioarei Maria.
 1922: La Al'Aziziyah, în Libia se înregistrează recordul absolut de temperatură la umbră: 57,7 °C.
 1939: Al Doilea Război Mondial: Canada intră în război.
 1940: Al Doilea Război Mondial: Italia invadează Egiptul.
 1968: Albania părăsește Pactul de la Varșovia.
 1987: Accidentul de la Goiânia, Brazilia: Un echipament de radioterapie scos din uz este furat dintr-un spital abandonat din Goiânia, Brazilia. În următoarele săptămâni, patru oameni mor din cauza efectelor iradierii, 28 de persoane au fost rănite, iar unele părți ale orașului au fost contaminate. 
 1993: După mai multe runde de negocieri desfășurate în secret în Norvegia, primul ministru al Israelului, Itzhak Rabin și liderul OEP Yasser Arafat au semnat acordurile de la Oslo.
 1994: Sonda spațială Ulysses trece pe lângă Polul Sud al Soarelui.
 1997: Alegeri municipale organizate de OSCE. Aceste alegeri încheiau procesul de creare a instituțiilor legale din Bosnia și Herțegovina, după alegerile generale din 14 septembrie 1996.
 2018: Regia Autonomă de Transport București este reorganizată și își schimbă numele în Societatea de Transport București.

Nașteri 

 1087: Ioan II Comnen, împărat bizantin (d. 1143) 
 1475: Cesare Borgia, politician și cardinal italian (d. 1507)
 1520: William Cecil, Baron Burghley, consilier al reginei Elisabeta I a Angliei (d. 1598)
 1601: Jan Brueghel cel Tânăr, pictor flamand (d. 1678)
 1676: Élisabeth Charlotte de Orléans, ducesă de Lorena, Bar și de Teschen (d. 1741)
 1819: Clara Schumann, pianistă și compozitoare germană (d. 1896)
 1822: Félix-Joseph Barrias, pictor francez (d. 1907)
 1830: Marie von Ebner-Eschenbach, scriitoare austriacă de origine cehă (d. 1916)
 1838: Otto Friedrich August Benndorf, arheolog, membru de onoare al Academiei Române (d. 1907)
 1860: Thoma Ionescu, medic român, întemeietorul școlii românești de chirurgie și de anatomie topografică, membru de onoare al Academiei Române (d. 1926)
 1860: John Pershing, general american (d. 1948)
 1863: Ernst II, Prinț de Hohenlohe-Langenburg (d. 1950)
 1874: Arnold Schonberg, compozitor și teoretician muzical austriac (d. 1951)
 1876: Sherwood Anderson, scriitor, unul dintre creatorii prozei americane moderne (d. 1941)

 1881: Matila Ghyka, ofițer de marină, estetician, matematician, inginer, scriitor, istoric și diplomat român (d. 1965)
 1886: Sir Robert Robinson, chimist britanic, laureat al Premiului Nobel (1947), (d. 1975) 
 1887: Lavoslav Ružička, chimist elvețian de origine croată, laureat al Premiului Nobel (1939), (d. 1976)
 1892: Prințesa Victoria Luise a Prusiei, ducesă de Brunswick (d. 1980)
 1899: Corneliu Zelea Codreanu, politician român, liderul și fondatorul Gărzii de Fier (d. 1938)
 1903: Claudette Colbert, actriță americană, laureată a Premiului Oscar (d. 1996)
 1908: Edgar Papu, specialist român în literatură comparată și filosof al culturii (d. 1993)
 1922: Sergiu Al-George, filolog și orientalist român (d. 1981)
 1924: Maurice Jarre, compozitor francez (d. 2009)
 1929: Ecaterina Oproiu, critic de film, realizatoare de filme documentare, dramaturg român
 1929: Christopher Plummer, actor canadian (d. 2021)
 1940: Óscar Arias Sánchez, politician, președinte al Republicii Costa Rica, laureat al Premiului Nobel
 1941: Ahmet Necdet Sezer, politician turc, al 10-lea președinte al Turciei
 1942: Béla Károlyi, antrenor român de gimnastică
 1943: Mircea Ciumara, politician român (d. 2012)
 1944: Jacqueline Bisset, actriță franceză
 1952: Augustin Pop, poet și eseist român (d. 1998)

 1956: Ilie Balaci, jucător și antrenor român de fotbal (d. 2018)
 1961: Dave Mustaine (n. David Mustaine), cântăreț, chitarist, compozitor, autor și actor american, liderul trupei Megadeth
 1971: Goran Ivanišević, jucător croat de tenis
 1973: Abbath Doom Occulta, muzician norvegian
 1989: Thomas Müller, fotbalist german
 1993: Niall Horan, cântăreț și compozitor irlandez
 1996: Lili Reinhart, actriță americană

Decese 

 81: Titus, împărat roman (n. 39)
 1409: Isabella de Valois,  prințesă a Franței, regină a Angliei (n. 1389)
 1592: Michel de Montaigne, scriitor și moralist francez (n. 1533)
 1598: Regele Filip al II-lea al Spaniei (n. 1527)
 1612: Karin Månsdotter, regină consort a Suediei (n. 1550)
 1705: Prințul Georg de Hesse-Darmstadt, mareșal al armatei austriece, vicerege al Cataloniei (n. 1669)
 1847: Nicolas Oudinot, mareșal francez (n. 1767)
 1848: Maria Isabela a Spaniei, infantă a Spaniei și regină a Regatului celor Două Sicilii (n. 1789)
 1872: Ludwig Feuerbach, filosof german (n. 1804)
 1873: Eduardo Rosales, pictor spaniol (n. 1836)

 1881: Ambrose Burnside, ofițer, director de căi ferate, inventator, industriaș și om politic american (n. 1824)
 1906: Prințul Albert al Prusiei (n. 1837)
 1912: Joseph Furphy, romancier australian (n. 1843)
 1913: Aurel Vlaicu, inginer, inventator și pionier al aviației române și mondiale (n. 1882)
 1918: Eduard, Duce de Anhalt, prinț german din Casa de Ascania (n. 1861)
 1928: Italo Svevo, scriitor și dramaturg italian (n. 1861)
 1931: Lili Elbe, artistă daneză transsexuală (n. 1882)
 1931: Friedrich Leopold al Prusiei, prinț al Prusiei (n. 1865)
 1949: August Krogh, medic și zoolog danez, laureat al Premiului Nobel pentru Medicină (n. 1874)
 1970: Sanda Movilă, poetă și o romancieră română (n. 1900)
 1977: Leopold Stokowski, dirijor american de origine poloneză (n. 1882)
 1987: Mervyn LeRoy, regizor american (n. 1900)
 1996: Tupac Shakur (n. Lesane Parish Crooks), rapper și actor american (n. 1971)
 1998: Constantin Foamete, sculptor român (n. 1932)

 2010: Anton Șuteu, compozitor român (n. 1947)
 2017: Frank Vincent, actor american (n. 1937)
 2021: Ileana Iordache, actriță română de teatru, film și televiziune (n. 1930)
 2022: Jean-Luc Godard,  regizor, scenarist și critic de film franco-elvețian (n. 1930)
 2023: Mircea Snegur, politician moldovean, primul președinte al Republicii Moldova (1990–1997) (n. 1940)

Sărbători 

 România : Ziua Pompierilor (la 13 septembrie 1848, a avut loc bătălia din Dealul Spirii între pompierii conduși de Pavel Zăgănescu și trupele otomane conduse de Kerim Pașa)

Note

 
! 13
! 09 13